stanford-oval/wikipedia huggingface dataset:
Shigella

Shigella เป็นชื่อสกุลของแบคทีเรียในวงศ์ Enterobacteriaceae เป็น แบคทีเรียกลุ่มแกรมลบ (Gram negative bacteria) มีรูปร่างเป็นท่อน ไม่สร้างสปอร์ ไม่เคลื่อนไหว เป็นแบคทีเรียก่อโรค (pathogen) ที่ติดต่อผ่านทางอาหารทำให้เกิดโรคอาหารเป็นพิษ (food poisoning) ซึ่งเกิดจากการติดเชื้อ (infection) ทำให้เกิดโรคบิด หรือshigellosis
ปัจจัยที่มีผลต่อการเจริญของ shigella
Shigella เป็นแบคทีเรียในกลุ่มfacultative anaerobe คือเจริญได้ทั้งในภาวะที่มีออกซิเจนและไม่มีออกซิเจน
water activity ต่ำสุดที่เจริญได้คือ 0.96
เจริญได้ที่อุณหภูมิระหว่าง 6.1- 47.1 องศาเซลเซียส
ค่า pH ที่เจริญได้ดีอยู่ระหว่าง 4.8-9.2
โรคและอาการของโรค
Shigella ทำให้เกิดโรคบิด (bacillary dysentery) หรือเรียกอีกชื่อหนึ่ง คือ Shigellosis มีทั้งทำให้เกิดถ่ายอุจจาระมีเลือดออก (bloody diarrhea) และไม่มีเลือด (non-bloody diarrhea) การติดเชื้อได้จากการรับประทานอาหาร หรือน้ำดื่มที่มีเชื้อปนอยู่ จำนวนเชื้อที่ทำให้เกิดโรค (infective dose) 10-100เซลล์ ซึ่งปริมาณน้อยว่าแบคทีเรียก่อโรคในระบบทางเดินอาหารชนิดอื่นๆ
Shigella สามารถเข้าไปแบ่งตัวและสามารถทำลายเซลล์เยื่อบุผนังลำไส้ใหญ่ เมื่อเซลล์ตายจะทำให้เกิดการอักเสบ เป็นหนองและเกิดแผลในลำไส้เมื่อเชื้อเข้าสู่ร่างกาย ภายใน 1-4 วัน จะมีไข้ ท้องเดิน อาเจียน และมีเลือดปนออกมาในอุจจาระภายใน 12-72 ชั่วโมง ภายหลังจากเริ่มมีอาการ ส่วนมากเป็นอยู่ 3-7 วัน
คนเป็นพาหะของ Shigella ได้ดี ยังไม่เคยมีรายงานว่าพบในสัตว์ ผู้ป่วย Shigellosis ที่หายแล้ว หรือผู้ได้รับเชื้อแต่ยังไม่เกิดโรค (inapparent infections) จำนวนหนึ่ง จะมีเชื้อในอุจจาระต่อไปเป็นเวลาหลายเดือน แต่ที่จะเป็นพาหะเรื้อรังแบบ Salmonella Typhi นั้นมีน้อย การแพร่ระบาดของ Shigella มักเป็นการกระจายแบบบุคคลสู่บุคคล ส่วนการติดเชื้อมักพบการปนเปื้อนในอาหารและน้ำ รวมไปถึงยังพบได้ในกลุ่ม Homosexual ได้ด้วย Shigella ทั้ง 4 serogroup จะเป็นสาเหตุให้เกิดท้องร่วงได้ทั้งหมด
ข้อมูลในอเมริกายังคงมีรายงาน Shigella ประมาณ 20,000 รายต่อปี แต่มีการประมาณว่าจะมีการติดเชื้อนี้สูงถึง 400,000 รายที่ตรวจไม่พบ โดย 20% ในอเมริกาจะเกิดขึ้นในกลุ่มที่มีการเดินทางระหว่างประเทศ
ในสหรัฐพบS. sonnei มากที่สุด รองลงไปตามลำดับคือ S. flexneri, S. dysenteriae, S. boydii
สำหรับประเทศไทยพบ S.sonnei มากที่สุด รองลงมาได้แก่ S. flexneri จากรายงานกองระบาดวิทยาปี 2539 รายงานว่ามีผู้ป่วยโรคบิดที่เกิดจากเชื้อ Shigella มีจำนวน 3.4 ต่อประชากรแสนคน พบว่ามีอัตราป่วยสูงสุดในปีพ.ศ. 2530 และเริ่มลดลงในปีพ.ศ. 2532 ในระยะ 10 ปี ที่ผ่านมาอัตราป่วยด้วยโรคบิดลดลงประมาณ 2.7 เท่า
ส่วนในกลุ่มประเทศกำลังพัฒนา มักพบ S. flexneri และ S. dysenteriae  ส่วนในกลุ่มประเทศพัฒนามักพบ S. sonnei
แหล่งที่พบ
Shigella พบในทางเดินอาหารของคน และสัตว์เลี้ยงลูกด้วยนม คนที่เป็นพาหะเป็นแหล่งแพร่เชื้อที่สำคัญ และพบได้จากน้ำและอาหารที่ไม่สะอาดได้สามารถอยู่ในอุจจาระที่ติดตามเสื้อผ้า และโถส้วมได้นานหลายวัน
การควบคุมป้องกัน
- หุงต้มอาหาร ให้ร้อนจัด อุ่นให้เดือด และเก็บรักษาอาหารที่ทำให้สุกแล้วที่อุณหภูมิต่ำ หลีกเลี่ยงการเก็บรักษาอาหารช่วงอุณหภูมิที่เป็นอันตราย คือ 4-55 องศาเซลเซียส
- ผลิตอาหารให้ถูกสุขลักษณะ ตามหลัก GMP (Good Manufacturing Practice) ควบคุมให้พนักงาน หรือบุคคล ที่สัมผัสกับอาหารให้มีสุขอนามัยที่ดี (personal hygiene) จัดให้มีการล้างมือฟอกสบู่ ภายหลังเข้าห้องน้ำ
- ป้องกันการเกิดปนเปื้อนข้าม (cross contamination) โดยเฉพาะอาหารที่ปรุงสุก อาหารพร้อมรับประทาน กับอาหารดิบ
- ไม่อนุญาตให้ผู้ป่วยโรคบิดเข้าทำงานสัมผัสอาหาร
9 ตุลาคม

วันที่ 9 ตุลาคม เป็นวันที่ 282 ของปี (วันที่ 283 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 83 วันในปีนั้น
เหตุการณ์

พ.ศ. 2417 (ค.ศ. 1874) - วันก่อตั้งสหภาพสากลไปรษณีย์
พ.ศ. 2431 (ค.ศ. 1888) - อนุสาวรีย์วอชิงตัน อนุสรณ์ที่ระลึก จอร์จ วอชิงตัน ประธานาธิบดีคนแรกของสหรัฐอเมริกา ซึ่งเป็นสิ่งก่อสร้างที่สูงที่สุดในโลก ณ เวลานั้น ทำพิธีเปิดอย่างเป็นทางการ
พ.ศ. 2479 (ค.ศ. 1936) - เขื่อนฮูเวอร์เริ่มส่งกระแสไฟฟ้าจากแม่น้ำโคโลราโดไปยังลอสแอนเจลิส แคลิฟอร์เนีย
พ.ศ. 2506 (ค.ศ. 1963) - เหตุแผ่นดินถล่มเหนือเขื่อนในประเทศอิตาลี ทำให้เกิดอุทกภัยครั้งใหญ่ มีผู้เสียชีวิตเกือบ 2,000 คน
พ.ศ. 2518 (ค.ศ. 1975) - อันเดรย์ ซาคารอฟ บิดาผู้ร่วมคิดค้นระเบิดไฮโดรเจนของโซเวียต ได้รับรางวัลโนเบลสาขาสันติภาพ
พ.ศ. 2532 (ค.ศ. 1989) - พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานนามมหาวิทยาลัยนเรศวร
วันเกิด

พ.ศ. 2300 (ค.ศ. 1757) - พระเจ้าชาร์ลที่ 10 แห่งฝรั่งเศส
พ.ศ. 2378 (ค.ศ. 1835) - กามีย์ แซ็ง-ซ็องส์ คีตกวีชาวฝรั่งเศส (ถึงแก่กรรม 16 ธันวาคม พ.ศ. 2464)
พ.ศ. 2478 (ค.ศ. 1935) - เจ้าชายเอ็ดเวิร์ด ดยุกแห่งเคนต์
พ.ศ. 2483 (ค.ศ. 1940) - จอห์น เลนนอน นักร้องและนักดนตรีชาวอังกฤษ (ถึงแก่กรรม 8 ธันวาคม พ.ศ. 2523)
พ.ศ. 2491 (ค.ศ. 1948) - แจ็กสัน บราวน์ นักร้อง นักดนตรี และนักประพันธ์เพลงชาวอเมริกัน
พ.ศ. 2496 (ค.ศ. 1953) - โทนี ชาลู นักแสดงชาวอเมริกัน
พ.ศ. 2504 (ค.ศ. 1961) - ปฐมพงศ์ สมบัติพิบูลย์ นักร้องและนักแต่งเพลงชาวไทย
พ.ศ. 2510 (ค.ศ. 1967) - วัลวิภา โยคะกุล นักแสดงและนางแบบชาวไทย
พ.ศ. 2512 (ค.ศ. 1969) - จุน อากิยาม่า นักมวยปล้ำชาวญี่ปุ่น
พ.ศ. 2514 (ค.ศ. 1971) - อัญษนา บุรานันท์ นักแสดงและนางแบบชาวไทย
พ.ศ. 2516 (ค.ศ. 1973) - ทอแมส ฟรังก์ ผู้จัดการทีมฟุตบอลชาวเดนมาร์ก
พ.ศ. 2518 (ค.ศ. 1975) - ฌอน เลนนอน นักร้อง นักแต่งเพลง และนักดนตรีชาวอเมริกัน
พ.ศ. 2522 (ค.ศ. 1979)
คริส โอดาวด์ นักแสดงและนักแสดงตลกชาวไอริช
แบรนดอน เราธ์ นักแสดงชาวอเมริกัน
ปวีณา ตันฑ์ศรีสุโรจน์ นักแสดงชาวไทย
พ.ศ. 2523 (ค.ศ. 1980) - บัวผัน ทังโส นักร้องชาวไทย
พ.ศ. 2524 (ค.ศ. 1981)
กาแอล ฌีแว นักฟุตบอลชาวฝรั่งเศส
เรียวอิชิ มะเอะดะ นักฟุตบอลชาวญี่ปุ่น
พ.ศ. 2525 (ค.ศ. 1982) - สุรบดินทร์ สมบัติเจริญ นักจัดรายการวิทยุและนักแสดงชาวไทย
พ.ศ. 2526 (ค.ศ. 1983) - เจิ้ง จินย่าน นักเคลื่อนไหวเพื่อสิทธิมนุษยชนชาวจีน
พ.ศ. 2527 (ค.ศ. 1984) - มาริเอะ คนโด นักเขียน และพิธีกรรายการโทรทัศน์ชาวญี่ปุ่น
พ.ศ. 2529 (ค.ศ. 1986)
บริทนีย์ สโนว์ นักแสดงและนักร้องชาวอเมริกัน
อริยะ จริยะสุขพินัย นักร้องชาวไทย
พ.ศ. 2530 (ค.ศ. 1987) -
คนึงพิมพ์ ธนพิชชากรณ์ นักร้องและนักแสดงชาวไทย
โชติกา เบนเนลลี่
ณัฐเดช วชิรรัตนวงศ์ โปรโมเตอร์มวยไทย
พ.ศ. 2531 (ค.ศ. 1988) - พชร ธรรมมล นักร้องนักแสดง
พ.ศ. 2533 (ค.ศ. 1990) -
หทัยภัทร สมรรถวิทยาเวช นักแสดงชาวไทย
พิมรดาภรณ์ เบญจวัฒนะพัชร์
พ.ศ. 2534 (ค.ศ. 1991) - ยุสุเกะ มินะกะวะ นักฟุตบอลชาวญี่ปุ่น
พ.ศ. 2536 (ค.ศ. 1993)
จอนนี วิลเลียมส์ นักฟุตบอลชาวเวลส์
โรบิน เควสัน นักฟุตบอลชาวสวีเดน
พ.ศ. 2537 (ค.ศ. 1994) - ตรีวรัตถ์ ชุติวัฒน์ขจรชัย นักแสดงชาวไทย
พ.ศ. 2539 (ค.ศ. 1996)
เจค็อบ บาเทลอน นักแสดงชาวอเมริกัน
เบลลา ฮาดีด นางแบบชาวอเมริกัน
วรนิษฐ์ ถาวรวงศ์ นักร้องและนักแสดงชาวไทย
พ.ศ. 2540 (ค.ศ. 1997) - เจิง ซุ่นซี นักแสดงชาวจีน
พ.ศ. 2541 (ค.ศ. 1998)
แพตสัน ดากา นักฟุตบอลชาวแซมเบีย
อิสซาเบลลา อามารา นักแสดง และนักร้องชาวอเมริกัน
วันถึงแก่กรรม

พ.ศ. 1590 (ค.ศ. 1047) - สมเด็จพระสันตะปาปาเคลเมนต์ที่ 2
พ.ศ. 2410 (ค.ศ. 1867) - พระเจ้าบรมวงศ์เธอ กรมหมื่นอลงกฎกิจปรีชา (ประสูติ 12 สิงหาคม พ.ศ. 2354)
พ.ศ. 2477 (ค.ศ. 1934) - สมเด็จพระเจ้าอเล็กซานเดอร์ที่ 1 แห่งยูโกสลาเวีย พระมหากษัตริย์แห่งราชอาณาจักรยูโกสลาเวีย (เกิด 16 ธันวาคม พ.ศ. 2431)
พ.ศ. 2501 (ค.ศ. 1958) - สมเด็จพระสันตะปาปาปิอุสที่ 12
พ.ศ. 2510 (ค.ศ. 1967) - เช เกบารา นักปฏิวัติและผู้นำการเคลื่อนไหวทางการเมืองชาวอาร์เจนตินา (เกิด 14 มิถุนายน พ.ศ. 2471)
พ.ศ. 2517 (ค.ศ. 1974) - ออสการ์ ชินด์เลอร์ นักธุรกิจชาวเยอรมัน (เกิด 28 เมษายน พ.ศ. 2451)
พ.ศ. 2538 (ค.ศ. 1995) - หม่อมราชวงศ์คึกฤทธิ์ ปราโมช อดีตนายกรัฐมนตรีไทย (เกิด 20 เมษายน พ.ศ. 2454)
พ.ศ. 2555 (ค.ศ. 2012) - แพดดี รอย เบตส์ ผู้สถาปนาราชรัฐซีแลนด์
พ.ศ. 2557 (ค.ศ. 2014) - เคน ดาเหลา ปรมาจารย์ผู้มีความสามารถโดนเด่นด้านหมอลำกลอนแห่งภาคอีสาน (เกิด 3 เมษายน พ.ศ. 2473)
วันสำคัญและวันหยุดเทศกาล

โรมันคาทอลิก - วันฉลองนักบุญดิโอนิสิอัสสมาชิกสภาอาเรโอปากัส นักบุญเดนิส และนักบุญโจวันนี เลโอนาร์ดี
ยูกันดา - วันเอกราช
เกาหลีใต้ - วันฮันกุล รำลึกวันที่อักษรฮันกุลออกตีพิมพ์ครั้งแรก
วันไปรษณีย์โลก (World Post Day)
แหล่งข้อมูลอื่น

BBC: On This Day
NY Times: On This Day
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
กองทัพอากาศเกาหลี

กองทัพอากาศเกาหลี สามารถเป็นได้ทั้ง
กองทัพอากาศสาธารณรัฐเกาหลี, 1949-ปัจจุบัน
กองทัพอากาศประชาชนเกาหลี, 1946-ปัจจุบัน
กองทัพอากาศเวียดนาม

กองทัพอากาศเวียดนาม อาจหมายถึง
กองทัพอากาศสาธารณรัฐเวียดนาม, ค.ศ. 1955-1975
กองทัพอากาศประชาชนเวียดนาม, ค.ศ. 1959-ปัจจุบัน
กิมห้วน

ตัวละครสมมติในนวนิยายสามก๊ก
กิมห้วน มีชื่อในภาษาจีนกลางว่า จินหฺวานซานเจี๋ย (จีน: 金環三結; พินอิน: Jīnhuánsānjié) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นขุนพล (元帥 ยฺเหวียนชฺว่าย) ชนเผ่าลำมัน (南蠻 หนานหมาน) ใต้การบังคับบัญชาของเบ้งเฮ็กผู้เป็นมันอ๋อง (蠻王 หมานหวาง) หรือราชาแห่งชนเผ่าลำมันในภูมิภาคหนานจงทางตอนใต้ของมณฑลเอ๊กจิ๋ว
กิมห้วนเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ
ในนิยายสามก๊ก

กิมห้วนปรากฏเป็นตัวละครในนวนิยายสามก๊กตอนที่ 87 ตามความในนวนิยายสามก๊ก เมื่อจูกัดเหลียงอัครมหาเสนาบดีแห่งรัฐจ๊กก๊กนำทัพจ๊กก๊กลงใต้เพื่อปราบกบฏในภูมิภาคหนานจง เบ้งเฮ็กมอบหมายให้กิมห้วนพร้อมด้วยสุนาและห้วยหลำนำทหารสามสาย สายละห้าหมื่นนายยกไปต้านทัพข้าศึก
ด้านขุนพลจ๊กก๊กอุยเอี๋ยนและเตียวจูล่งได้รับการกระตุ้นจากจูกัดเหลียงจึงนำกำลังห้าพันนายลอบไปโจมตีค่ายของกองกำลังชนเผ่าลำมันในเวลากลางคืน กิมห้วนที่ถูกโจมตีกะทันหันพบเข้ากับเตียวจูล่ง รบได้เพลงเดียวก็ถูกเตียวจูล่งแทงตกม้าตาย และถูกตัดศีรษะนำมามอบให้จูกัดเหลียง
ดูเพิ่ม

รายชื่อบุคคลในยุคสามก๊ก
รายชื่อตัวละครสมมติในยุคสามก๊ก
กง จิ้งจอกน้อย

| กง จิ้งจอกน้อย   |
| --- | --- |

ชื่อเรื่องต้นฉบับ: ごん狐 กงงิสึเนะ'
ผู้วาดภาพประกอบ: เก็นจิโร มิตะ
ประเทศ: ญี่ปุ่น
ภาษา: ภาษาญี่ปุ่น
ประเภท: นิทาน, วรรณกรรมเด็ก
กง จิ้งจอกน้อย (ญี่ปุ่น: ごん狐; โรมาจิ: Gongitsune; ทับศัพท์: กงงิสึเนะ) เป็นวรรณกรรมเด็กภาษาญี่ปุ่น เกี่ยวกับชีวิตของสุนัขจิ้งจอกตัวน้อยชื่อ "กง" เรื่องนี้ถือว่าเป็นผลงานชิ้นเอกของหรือในบางครั้งก็เป็นที่รู้จักกันในนามฮันส์ คริสเตียน แอนเดอร์เซน แห่งญี่ปุ่น
บทสรุป

กง (ญี่ปุ่น: ごん; โรมาจิ: Gon) เป็นสุนัขจิ้งจอกตัวน้อยที่กำลังมองหาอาหาร มันมาจากหมู่บ้านเล็ก ๆ ที่ซึ่งมันได้ขโมยอาหารและสร้างความเสียหายซ้ำแล้วซ้ำเล่า และหลบหนึชาวบ้านที่โกรธแค้นอยู่เป็นประจำ
วันหนึ่ง กงขโมยปลาไหลต่อหน้า เฮียวจู (ญี่ปุ่น: 兵十, ひょうじゅう; โรมาจิ: Hyoju) ที่กำลังนำปลาไหลนี้ไปให้แม่ที่กำลังป่วยหนักของเขา แม่ของเขาตายในเวลาต่อมา กงสำนึกในความผิดของมันและพยายามแก้ตัวโดยการแอบให้ของที่มันขโมยมาแก่เฮียวจูอย่างลับ ๆ ทำให้ชาวบ้านกล่าวโทษเฮียวจูและซ้อมเขา ในภายหลังกงจึงให้แต่เห็ดและถั่วที่มันเก็บมาจากป่า เฮียวจูปลื้มของขวัญพวกนั้นมาก ถึงแม้ว่าเขาจะไม่รู้ว่าพวกมันมาจากที่ไหนก็ตาม วันหนึ่ง เฮียวจูเห็นสุนัขจิ้งจอกป้วนเปี้ยนอยู่รอบ ๆ เขาจึงยิงมันด้วยความโกรธแค้นที่ทำให้แม่ของเขาต้องตาย แต่ต่อมาเขาก็สำนึกได้ว่าสุนัขจิ้งจอกที่เขาเพิ่งยิงไปนั้นกำลังจะนำเห็ดและถั่วมามอบให้เขา
บทวิเคราะห์

นิทานภาษาญี่ปุ่นมักจะไม่จบลงอย่างมีความสุข ในเรื่องนี้ แม่ของเฮียวจูตาย กงถูกยิงโดยเฮียวจูขณะที่มันกำลังพยายามแก้ไขความผิดพลาด และเฮียวจูก็รู้สึกเสียใจมากต่อการยิงสุนัขจิ้งจอกที่กำลังพยายามจะช่วยเขา เรื่องนี้สอนให้รู้ว่าทุก ๆ คนจำเป็นต้องยอมรับโชคชะตาของตนเอง
สุนัขจิ้งจอก (หรือ ปิศาจจิ้งจอก) มักจะพบเห็นได้ในวัฒนธรรมของชาวญี่ปุ่นว่าเป็นสัตว์ที่ซุกซน เรื่องเล่าบางเรื่องก็ว่าสุนัขจิ้งจอกมีพลังวิเศษในการเปลี่ยนแปลงรูปลักษณ์ภายนอกให้เป็นมนุษย์ กงเองก็เลียนแบบมนุษย์ถึงแม้ว่าเรื่องนี้จะไม่มีเวทมนตร์มาเกี่ยวข้อง
ภูมิหลังผู้เขียน

เขียนเรื่องนี้ขึ้นในปี พ.ศ. 2473 เมื่อเขามีอายุได้ 17 ปี โดยสร้างจากเรื่องเล่าที่เขาเคยได้ยินเมื่อครั้งยังเป็นเด็ก เขาเขียนเรื่องนี้ขึ้นที่จังหวัดไอชิ ซึ่งเป็นเมืองที่เขาเกิด เขาสูญเสียแม่ไปเมื่อเขาอายุได้ 4 ขวบ เช่นเดียวกันกับกง นังกิชิมีอายุไม่ยืนยาวนัก เขาเสียชีวิตเมื่อเขาอายุได้ 29 ปีด้วยวัณโรค
ผลตอบรับ

กง จิ้งจอกน้อย ได้รับการคิดเห็นในทางที่ดี มาริลิน ทะนิงุชิ เขียนลงใน School Library Journal โดยอธิบายไว้ว่า "ช่างเป็นเรื่องที่สะเทือนอารมณ์ที่ดังก้องกับผู้อ่านผู้ซึ่งเข้าใจในการต่อสู้กับความเปล่าเปลี่ยวที่มาจากภายนอก" และยังแนะนำด้วยว่า "พวกคุณครูควรเล็งเห็นคุณค่าในการมองวัฒนธรรมของชาวญี่ปุ่นกันดูบ้าง" เคอร์คัส รีวิวส์ เขียนว่า "ข้อมูลมากมายเกี่ยวกับวัฒนธรรมและจารีตประเพณีชาวญี่ปุ่นที่บอกให้ทราบถึงช่วงลำดับเหตุการณ์" และยังได้แสดงความคิดเห็นว่า "ภาพประกอบสีน้ำที่สวยงามและละเอียดอ่อนของเก็นจิโร มิตะ ได้เปิดมุมมองของผู้อ่านให้กว้างขึ้นเท่าที่พวกเขาได้สร้างทางที่ทะลุผ่านเรื่องเล่าเรื่องนี้" และสรุปว่า "ตอนจบที่น่าตกใจและรุนแรงนี้อาจจะหาผู้อ่านได้ยากเสียหน่อย แต่มันก็คุ้มค่าในการริเริ่มสุนทรียภาพของเรื่องเล่าที่ไม่ใช่แบบอย่างตะวันตก" เจคิว แมกกาซีน ถึงกับกล่าวว่า "เป็นการอ่านที่ช่างมีคุณค่าแก่เยาวชน"
การดัดแปลง

หนังสือเล่มนี้ได้รับการนำไปสร้างเป็นภาพยนตร์แอนิเมชัน ในชื่อ กงงิสึเนะ (ごんぎつね) โดยมีมะยุมิ ทะนะกะ พากษ์เสียงเป็น "กง" ภาพยนตร์แอนิเมชันเรื่องนี้ฉายรอบปฐมทัศน์ในเดือนมีนาคม พ.ศ. 2528
แหล่งข้อมูลอื่น

Japan Mint: 2007 Coin Set with the story of Gon, the Little Fox เก็บถาวร 2007-11-07 ที่ เวย์แบ็กแมชชีน
Gongitsune (ภาพยนตร์) ที่เครือข่ายข่าวอนิเมะ
การแจกแจงความน่าจะเป็น

ในความน่าจะเป็นและสถิติศาสตร์ การแจกแจงความน่าจะเป็นกำหนดความน่าจะเป็นให้เซตย่อยของผลลัพธ์การทดลองสุ่ม การสำรวจหรือวิธีอนุมานทางสถิติที่วัดได้ทั้งหมด ตัวอย่างการแจกแจงความน่าจะเป็นพบได้ในการทดลองที่ปริภูมิตัวอย่างไม่เป็นตัวเลข ซึ่งการแจกแจงจะเป็นการแจกแจงประเภท การทดลองที่ปริภูมิตัวอย่างเข้ารหัสด้วยตัวแปรสุ่มวิยุต ซึ่งการแจกแจงสามารถระบุได้ด้วยฟังก์ชันมวลของความน่าจะเป็น และการทดลองที่ปริภูมิตัวอย่างเข้ารหัสด้วยตัวแปรสุ่มต่อเนื่อง ซึ่งการแจกแจงสามารถเจาะจงได้ด้วยฟังก์ชันความหนาแน่นของความน่าจะเป็น การทดลองที่ซับซ้อนกว่า เช่น การทดลองที่เกี่ยวข้องกับกระบวนการสโทแคสติกที่นิยามในเวลาต่อเนื่อง อาจต้องใช้เมเชอร์ความน่าจะเป็นที่เจาะจงน้อยกว่า
ฟังก์ชันความหนาแน่นของความน่าจะเป็น

การแจกแจงความน่าจะเป็นของตัวแปรสุ่มต่อเนื่อง (Continuous Random Variable) X แสดงในรูปฟังก์ชันความหนาแน่นของความน่าจะเป็นซึ่งมีคุณสมบัติ ดังนี้
f(x)\geq 0;a\leq x\leq b
\int _{-\infty }^{\infty }f(x)dx=1
P(a\leq x\leq b)=\int _{a}^{b}f(x)dx
สำหรับตัวแปรสุ่มต่อเนื่อง  Pr[X=x]=0 และค่าความน่าจะเป็นจะหาได้เมื่อหาความน่าจะเป็นที่ตัวแปรสุ่มจะตกในช่วงใดช่วงหนึ่งแล้ว
ประเภทของการแจกแจงความน่าจะเป็น

การแจกแจงแบร์นุลลี (Bernoulli Distribution)
การแจกแจงทวินาม (Binomial Distribution)
การแจกแจงทวินามเชิงลบ (Negative Binomial Distribution)
การแจกแจงเรขาคณิต (Geometric Distribution)
การแจกแจงปัวซง (Poisson Distribution)
การแจกแจงเอกรูปไม่ต่อเนื่อง (Discrete Uniform Distribution)
การแจกแจงอเนกนาม (Multinomial Distribution)
การแจกแจงแบบหมวดหมู่ (Categorical Distribution)
การแจกแจงเอกรูปต่อเนื่อง (Continuous Uniform Distribution)
การแจกแจงแบบเลขชี้กำลัง (Exponential Distribution)
การแจกแจงปรกติ (Normal Distribution)
การแจกแจงไคกำลังสอง (Chi-Square Distribution ( \chi ^{2}))
การแจกแจงที (T Distribution)
การแจกแจงเอฟ (F Distribution)
การแจกแจงเบตา (Beta Distribution)
การแจกแจงแกมมา (Gamma Distribution)
การแจกแจงวิชาร์ต (Wishart Distribution)
กิมเอ็ง แซ่เตีย

| กิมเอ็ง แซ่เตีย |
| --- | --- |
เกิด: 22 มีนาคม พ.ศ. 2497 (70 ปี) จังหวัดพระนคร ประเทศไทย
สัญชาติ:  ไทย
ชื่ออื่น: แม่ตุ่ม, กิมเอ็ง จารุดวงหทัย, ดวงฤทัย จารุดวงหทัย, ดวงฤทัย จารุจินดา, ดวงหทัย จารุดวงหทัย, ดวงหทัย อรรถนนท์
มีชื่อเสียงจาก: ผู้ต้องหาคดีแก๊งตุ๋นเครื่องราชอิสริยาภรณ์ (พ.ศ. 2529–2530)
สถานะทางคดี: คุมขัง
คู่สมรส: พ.ต.ท.เอกศิษฐ์ ธนธรณ์โฆษิตจิร (ถูกคุมขัง)
ครอบครัว: เชียง แซ่เตีย (บิดา)   ฉลวย แซ่เตีย (มารดา)   มณตา หยกรัตนกาญ (น้องสาวต่างมารดา)
กิมเอ็ง แซ่เตีย เป็นอาชญากรและผู้ต้องหาสามคดี คือ คดีแก๊งตุ๋นเครื่องราชอิสริยาภรณ์ (พ.ศ. 2529-พ.ศ. 2530) คดีฉ้อโกง ความผิดฐานใช้เอกสารราชการปลอมอีกและความผิดมาตรา 112(ประมาณ พ.ศ. 2553-พ.ศ. 2559) ปัจจุบันต้องโทษ 50 ปี(จากเดิม 150 ปี)
ประวัติ

กิมเอ็ง แซ่เตีย เป็นบุตรสาวของนายเชียง แซ่เตียกับนางฉลวย แซ่เตีย เกิดเมื่อวันที่ 22 มีนาคม พ.ศ. 2497 ในย่าน บางกอกใหญ่ ซึ่งต่อมาได้หย่าร้างกันโดยกิมเอ็งมีอาเป็นผู้นำไปอุปการะ ด้วยความยากจนในวัยเด็กเธอจึงไม่ได้เข้าเรียนหนังสือ พอเข้าสู่วัยสาวจึงทำตัวเข้าหาสนิทสนมกับนายตำรวจระดับสูงหลายคนและปะปนในสังคมคุณหญิงคุณนายชั้นผู้ใหญ่ ซึ่งนำไปถึงการแสดงตัวเป็นคุณหญิงดวงฤทัย จารุจินดาและพัวพันกับคดีต้มตุ๋นเครื่องราชอิสริยาภรณ์อันโด่งดัง โดยมีนางมณตา(ขณะนั้นชื่อนางวันทนีย์)เป็นหนึ่งในผู้แจ้งความดำเนินคดี(ต่อมาได้มีการพิสูจน์ว่านางมณตาเป็นพยานเท็จและได้มีการยอมความกัน) อย่างไรก็ตามนางดวงฤทัยถูกพิพากษาและคุมขังนานหกปีก่อนพ้นมลทินและหายหน้าไป แล้วได้เปลี่ยนชื่อนามสกุลอีกหลายครั้งจนในที่สุดเปลี่ยนชื่อเป็นดร.กมนทรรศน์ ธนธรณโฆษิตจิร ในปี พ.ศ. 2547
เส้นทางอาชญากร

หลังจากปีพ.ศ. 2547 นางกมนทรรศน์ได้เริ่มกลับเข้าสู่เส้นทางเดิมโดยปรากฏตัวตามงานสังคมชั้นสูง งานเลี้ยง และงานทำบุญต่างๆโดยมีพฤติกรรมแสดงตัวเป็นคุณหญิงและอ้างว่าจบด็อกเตอร์จากมหาวิทยาลัยเชอร์วูดประเทศสหรัฐอเมริกาโดยมีการจัดงานเลี้ยงฉลองรับปริญญาดุษฎีบัณฑิตกิตติมศักดิ์เพื่อให้มีความน่าเชื่อถือ มีการรับรางวัลทั้งจากทางสังคมและภาครัฐ เช่น รางวัลกินรี นอกจากนี้นางกมนทรรศน์มักจะแอบอ้างว่าเป็นบุคคลใกล้ชิดกับบุคคลชั้นสูงและเป็นผู้ปรุงอาหารถวายสำนักพระราชวังเพื่อหลอกลวงผู้คนให้ทำบุญมอบเงินให้กับเธอเพื่อไปถวาย ก่อนจะมาถูกจับหลังจากออกรายการ "ร้อยความดีที่ไม่มีใครรู้" ซึ่งผู้ผลิตรายการนางรัศมีจันทร์ ภักดีชนกกับสามีก็ได้แจ้งความดำเนินคดีนางกมนทรรศน์ พร้อมพวกคือ พ.ต.ท.เอกศิษฐ์ ธนธรณ์โฆษิตจิร ซึ่งเป็นสามีนางกมนทรรศน์ นายถาวร พวงประทุม และนายศักดิ์ สิริยาคมซึ่งทั้งคู่เป็นอดีตพนักงานสำนักพระราชวังพิเศษที่นำแจกันดอกไม้ที่อ้างว่าได้รับพระราชทานมาให้นางกมนทรรศน์เนื่องในงานวันเกิด โดยนางกมนทรรศน์ได้สารภาพทุกข้อกล่าวหา จึงต้องโทษจำคุก 150 ปี  แต่เนื่องจากตามกฎหมายบัญญัติไว้ให้จำคุกได้ไม่เกิน 50 ปี จึงเหลือ 50 ปี และต้องชดใช้เงินแก่ผู้เสียหาย
วันที่ 11 กุมภาพันธ์ พ.ศ. 2556 ศาลมีคำสั่งให้พิทักษ์ทรัพย์ พ.ต.ท.เอกศิษฐ์ ธนธรณ์โฆษิตจิร
วันที่ 19 พฤษภาคม พ.ศ. 2558 ศาลล้มละลายกลาง มีคำพิพากษาให้ พ.ต.ท.เอกศิษฐ์ ธนธรณ์โฆษิตจิร ล้มละลาย
กอบเพลิง

ภาพแมวกอบเพลิงจากสมุดข่อยโบราณ
แมวกอบเพลิง เป็นแมวที่ชอบอยู่ตามลำพังตามยุ้งข้าว ตามป่า ไม่ค่อยจะพบคน เวลาพบคนมักกระโดดหนี ชอบทำตัวลึกลับ ให้โทษแก่ผู้ที่นำมาเลี้ยง
บทกวีที่เกี่ยวข้องกับแมวกอบเพลิง

| 0 | 1 | 2 |
| --- | --- | --- |
| มักนอนยุ้งอยู่ซุ้ม |  | ขนกาย อยู่นา |
| เห็นแต่คนเดินชาย |  | วิ่งคล้าย |
| 0 | 1 | 2 |
| --- | --- | --- |
| กอบเพลิงกำหนดหมาย |  | นามบอก ไว้เอย |
| ทรลักษณชาติค่างร้าย |  | โทษแท้พลันถึง |
การปฏิวัติพลังประชาชน

การปฏิวัติพลังประชาชน (หรือ การปฏิวัติเอ็ดซา และการปฏิวัติฟิลิปปินส์ พ.ศ. 2529) เป็นชุดการเดินขบวนในประเทศฟิลิปปินส์ที่เกิดขึ้นระหว่าง พ.ศ. 2526 - 2529 วิธีการที่ใช้เป็นการรณรงค์การต่อต้านของพลเมืองอย่างต่อเนื่องต่อการใช้ความรุนแรงโดยรัฐและการโกงการเลือกตั้ง กรณีการปฏิวัติอันปราศจากความรุนแรงนี้ได้นำไปสู่การลงจากตำแหน่งของเฟอร์ดินานด์ มาร์กอส และการฟื้นฟูประชาธิปไตยของประเทศ การปฏิวัตินี้ยังมีอีกชื่อหนึ่งว่า การปฏิวัติสีเหลือง เพราะมีริบบิ้นสีเหลืองปรากฏระหว่างการเดินขบวนประท้วงและการมาถึงของเบนีโญ อากีโน จูเนียร์ การปฏิวัติครั้งนี้ถูกมองอย่างกว้างขวางว่าเป็นชัยชนะของประชาชนต่อระบอบอำนาจนิยมนาน 20 ปีของประธานาธิบดีมาร์กอสและก่อให้เกิดพาดหัวข่าวอย่าง "การปฏิวัติที่ทำให้โลกประหลาดใจ"
กีฬาสเกตความเร็วในโอลิมปิกเยาวชนฤดูหนาว 2020 – ประเภทบุคคลหญิง 1,500 เมตร

| กีฬาสเกตความเร็ว ใน โอลิมปิกเยาวชนฤดูหนาว 2020 |
| --- | --- | --- |

| 500 เมตร | ชาย | หญิง |
| 1,500 เมตร | ชาย | หญิง |
| แมสสตาร์ท | ชาย | หญิง |
ทีมสปรินท์:  ผสม
ด ค ก
กีฬาสเกตความเร็วในโอลิมปิกเยาวชนฤดูหนาว 2020 ประเภทบุคคลหญิง 1,500 เมตร เป็นการแข่งขันกีฬาสเกตความเร็วที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 13 มกราคม ค.ศ.2020 โดยได้จัดขึ้นที่ Lake St. Moritzซึ่งการแข่งขันกีฬาสเกตความเร็วครั้งนี้มีนักกีฬาเข้าร่วมแข่งขัน 32 คน จาก 17 ประเทศ
ผู้ที่ได้รับรางวัลชนะเลิศเหรียญทองคือ Myrthe de Boer นักกีฬาจากประเทศเนเธอร์แลนด์
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
กระจูด

| กระจูด |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Poales
วงศ์:: Cyperaceae
สกุล:: Lepironia
สปีชีส์:: L.  articalata
ชื่อทวินาม
Lepironia articulata (Retz.) Domin

ชื่อพ้อง
 Restio articulatus Retz  Chondrachne articulata (Retz.) R.Br.  Lepironia mucronata Rich. in C.H.Persoon  Scirpus coniferus Poir. in J.B.A.M.de Lamarck  Choricarpha aphylla Boeckeler  Lepironia mucronata var. capitata F.Muell.  Lepironia compressa Boeckeler  Lepironia mucronata var. compressa (Boeckeler) E.G.Camus in H.Lecomte  Lepironia articulata var. capitata (F.Muell.) Domin  Lepironia conifera (Poir.) Druce
กระจูด  หรือ จูด (ชื่อวิทยาศาสตร์: Lepironia articalata) เป็นพันธุ์ไม้จำพวก "กก" (Sedge) ลักษณะลำต้นกลมสีเขียวอ่อน ดินสอดำ สูงประมาณ 1 - 2 เมตร ออกดอกเป็นกระจุกแน่นคล้ายดอกกระเทียมที่ข้างลำต้นใกล้ยอดกระจุกหนึ่ง แต่มีช่อดอกปลายลำต้นอีกหนึ่งช่อซึ่งมีใบเล็กประกอบช่อด้วย กระจูดชอบขึ้นในพื้นที่น้ำขังซึ่งเรียกว่าโพระหรือพรุ มีถิ่นกำเนิดจากทางเกาะมาดากัสการ์ มอริเซียส ลังกา สุมาตรา แหลมมาลายู และหมู่เกาะต่าง ๆ ในแหลมมาลายู อินโดจีนตอนริมฝั่งทะเล ฮ่องกง บอร์เนียว ตลอดถึงออสเตรเลีย ริมฝั่งตะวันออก
การใช้ประโยชน์

ต้นกระจูด นำไปฝึ่งแดดให้แห้งสนิท สามารถนำมาผลิตงานจักสานเป็น เสื่อปูรองนั่งที่เรียกกันว่า 'เสื่อกระจูด' หรือ 'สาดกระจูด' โดยการสานเสื่อกระจูดโดยทั่วไปนิยมสานลวดลายมาตรฐาน คือ ลายขัดสอง หรือลายขัดสาม และมีการพัฒนาดัดแปลงลวดลาย เช่น ลายลูกแก้ว ลายดาวล้อมเดือน ลายดอกจันทร์ ลายก้านต่อดอก ลายโคม ลายแก้วเนื่อง ลายแก้วบ้านดอน ลายตัวหนังสือ เป็นต้น และมีการทำผลิตภัณฑ์เช่น สายกระเป๋าเครื่องใช้ต่าง ๆ ใช้ทำใบเรือ ทำเชือกผูกมัด
แหล่งผลิตที่สำคัญ อยู่ที่หมู่บ้านทะเลน้อยจังหวัดพัทลุง หมู่บ้านบ่อกรัง จังหวัดสุราษฎร์ธานี หมู่บ้านสะกอม จังหวัดสงขลา หมู่บ้านทอนทอน จังหวัดนราธิวาส ปัจจุปันมีการผลิตจำหน่ายมากในตำบลเคร็ง อำเภอชะอวด จังหวัดนครศรีธรรมราช
แหล่งข้อมูลอื่น

ข้อมูลที่เกี่ยวข้องกับ Lepironia articulata ที่วิกิสปีชีส์
กีฬาสเกตความเร็วในโอลิมปิกเยาวชนฤดูหนาว 2020 – ประเภทบุคคลหญิง 500 เมตร

| กีฬาสเกตความเร็ว ใน โอลิมปิกเยาวชนฤดูหนาว 2020 |
| --- | --- | --- |

| 500 เมตร | ชาย | หญิง |
| 1,500 เมตร | ชาย | หญิง |
| แมสสตาร์ท | ชาย | หญิง |
ทีมสปรินท์:  ผสม
ด ค ก
กีฬาสเกตความเร็วในโอลิมปิกเยาวชนฤดูหนาว 2020 ประเภทบุคคลหญิง 500 เมตร เป็นการแข่งขันกีฬาสเกตความเร็วที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 12 มกราคม ค.ศ.2020 โดยได้จัดขึ้นที่ Lake St. Moritzซึ่งการแข่งขันกีฬาสเกตความเร็วครั้งนี้มีนักกีฬาเข้าร่วมแข่งขัน 32 คน จาก 17 ประเทศ
ผู้ที่ได้รับรางวัลชนะเลิศเหรียญทองคือ Isabel Grevelt นักกีฬาจากประเทศเนเธอร์แลนด์
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
กีฬาสเกตความเร็วในโอลิมปิกเยาวชนฤดูหนาว 2020 – ประเภทบุคคลชาย 1,500 เมตร

| กีฬาสเกตความเร็ว ใน โอลิมปิกเยาวชนฤดูหนาว 2020 |
| --- | --- | --- |

| 500 เมตร | ชาย | หญิง |
| 1,500 เมตร | ชาย | หญิง |
| แมสสตาร์ท | ชาย | หญิง |
ทีมสปรินท์:  ผสม
ด ค ก
กีฬาสเกตความเร็วในโอลิมปิกเยาวชนฤดูหนาว 2020 ประเภทบุคคลชาย 1,500 เมตร เป็นการแข่งขันกีฬาสเกตความเร็วที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 13 มกราคม ค.ศ.2020 โดยได้จัดขึ้นที่ Lake St. Moritzซึ่งการแข่งขันกีฬาสเกตความเร็วครั้งนี้มีนักกีฬาเข้าร่วมแข่งขัน 32 คน จาก 19 ประเทศ
ผู้ที่ได้รับรางวัลชนะเลิศเหรียญทองคือ Motonaga Arito นักกีฬาจากประเทศญี่ปุ่น
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |
กีฬาสเกตความเร็วในโอลิมปิกเยาวชนฤดูหนาว 2020 – ประเภทบุคคลชาย 500 เมตร

| กีฬาสเกตความเร็ว ใน โอลิมปิกเยาวชนฤดูหนาว 2020 |
| --- | --- | --- |

| 500 เมตร | ชาย | หญิง |
| 1,500 เมตร | ชาย | หญิง |
| แมสสตาร์ท | ชาย | หญิง |
ทีมสปรินท์:  ผสม
ด ค ก
กีฬาสเกตความเร็วในโอลิมปิกเยาวชนฤดูหนาว 2020 ประเภทบุคคลชาย 500 เมตร เป็นการแข่งขันกีฬาสเกตความเร็วที่จัดขึ้นในเมืองโลซาน, ประเทศสวิตเซอร์แลนด์ กำหนดแข่งขันระหว่างวันที่ 12 มกราคม ค.ศ.2020 โดยได้จัดขึ้นที่ Lake St. Moritzซึ่งการแข่งขันกีฬาสเกตความเร็วครั้งนี้มีนักกีฬาเข้าร่วมแข่งขัน 31 คน จาก 18 ประเทศ
ผู้ที่ได้รับรางวัลชนะเลิศเหรียญทองคือ Yudai Yamamoto นักกีฬาจากประเทศญี่ปุ่น
สรุปเหรียญรางวัล > ตารางเหรียญรางวัล

| อันดับที่ | ประเทศ | ทอง | เงิน | ทองแดง | รวม |
| --- | --- | --- | --- | --- | --- |